На основу члана 76. став 1. и 2. Закона о култури („Службени гласник РС“, број: 13/2016 и 30/2016), Уредбе и критеријумима, мерилима и начину избора пројеката у култури, који се финансирају и суфинансирају из буџета Републике Србије, Аутономне прокрајине и јединице локалне самоуправе („Службени гласник РСД“, број: 105/2016) и члана 3.и 4. Правилника о начину, мерилима и критеријумима за избор програма/пројеката из области културе и уметности који се финансирају/суфинансирају из буџета града Врања („Службени гласник града Врања“, број: 1/2018), члана 6. став 1. тачка 10. Пословника Градског већа Врања („Службени гласник града Врања“, број: 20/2016 ), Градско веће Врања расписује 
	

Ј А В Н И   К О Н К У Р С
ЗА ФИНАНСИРАЊЕ И СУФИНАНСИРАЊЕ ПРОЈЕКАТА ИЗ
ОБЛАСТИ КУЛТУРЕ ЗА  2018. ГОДИНУ

	Град Врање расписује јавни конкурс ради прикупљања предлога за финансирање/суфинансирање пројеката из области културе.
	Конкурс се расписује у складу са начелима културног развоја и остваривања општег интереса у култури.
	Циљ расписивања конкурса је да се обзбеде финансијски услови како би се омогучила реализација пројекта који доприносе развоју културне традиције, стварању нових и савремених вредности и афирмацији стваралаца, носилаца и организатора, односно развоја средине у целини.
	Средства намењана за финансирање/суфинансирање пројеката у износу од 7.000.000 обезбеђена су у буџету Града Врања. 
	Град Врање финансираће/суфинансираће пројекте из  следећих области:

	1. Изворно народно стваралаштво и заштита културне баштине,

	2. Књижевно стваралаштво и издавачка делатност,

	3. Позоришно и музичко-сценско стваралаштво,

	4. Визуелно стваралаштво, филм и мултимедијални пројекти,

	5. Музичко стваралаштво и извођачка делатност.

	Право учешћа на конкурсу
	Право учешћа на конкурсу имају установе, уметничка и друга удружења регистрована за обавњање делатности културе, као и други субјекти у култури (самостални уметник, самостални стручњак у култури, самостални извођач културних програма  и самостални сарадник у култури), осим установа културе чији је оснивач град Врање  и који се финансирају из буџета града Врања.

	Критеријуми за избор пројеката
1. усклађеност пројекта са општим интересом у култури и циљевима и приоритетима конкурса, 
2. квалитет и садржајна иновативност пројекта;
3. капацитети потребни за реализацију пројкта и то:
1. стручни односно уметнички капацитети и 
1. неопходни ресурси
4.  финансијски план – разрађеност, усклађеност са плалном активности пројекта, економичност и укљученост вие извора финансирања и
5. степен утицаја пројекта на квалитет културног живота заједнице.

	Документација која се доставља:
	1) основне податке о подносиоцу пројекта, са одговарајућом документацијом;
	1а) за правна лица:
	- назив, делатност, структуру запослених и ангажованих на пројектима, ПИБ, партнере;
	- програме који су реализовани или су у току; 
	- евалуацију најзначајнијих активности у претходној години (скраћена верзија);
	- начин финансирања  и финансијски извештај за претходну годину;
	-одлуку надлежног органа  правног лица о усвајању предлога пројекта;
	- статут удружења,
	1б)за физичка лица ( самостални уметник, самостални стручња,, самостални извођач културних програма и самостални сарадник у култури):
	- основне податке (име, презиме, матични број и адреса);
	- професионалну биографију за сваког појединца;
            - уверење репрезентативног удружења да се налази на евиденцији лица која самостално обављају уметничку или другу делатност у области културе;
	2) пројекат којим се конкурише за средства, са описом истог, циљевима који се постижу његовом реализацијом, тачним подацима о средствима пројекта и изворима финансирања, времену и носиоцима реализације пројекта;
	3) детаљно разрађен буџет пројекта;
            4) подаци о стручним, односно  уметничким капацитетима подносиоца,  односно реализатора пројекта; 
	5) изјаву учесника конкурса да ће наменски утрошити средства и да ће након завршетка програма, односно пројекта доставити извештај о реализацији програма, односно пројекта као и два примерка реализованог програма, односно пројекта (нпр. књига, компакт диск, каталог и сл.) и друга документа наведена у тексту конкурса 
	Под потпуном пријавом подразумева се:
1) уредно попуњени оверен образац пријаве;
2) детаљни опис пројекта;
3) детаљно разрађени буџет пројекта;
4) подаци о стручним, односно уметничким капацитетима подносиоца, односно реализатора пројекта.
	Непотпуне и неблаговремене пријаве, као и пријаве које нису у складу са условима јавног конкурса не разамтрају се.
	Пријава се подноси на пријемном образцу који је саставни део конкурса и може се преузети са званичног сајта Града Врања.
	Пријаве се подносе Комисији за доделу средстава за финансирање и суфинансирање пројеката у области културе на територији града Врања, која ће  вредновати и извршити избор  пројекта, утврдити обим средстава за финансирање и суфинансирање. Предлог Одлуке о додели средстава доставиће Градском већу на разматрање и усвајање. Градоначелник Врања ће са носиоцима пројеката закључити уговоре. Корисници средстава дужни су да извештаје о спроведеним пројектима и утрошеним средствима доставе у року од 30 дана од дана завршетка, односно истека рока за реализацију пројекта, односно најкасније до 31. децембра 2018. године. Неизвршавање уговорених обавеза подразумева обавезу враћања средстава у буџет града Врања.

	Јавни конкурс објављује се у ом  листу  „Српски телеграф“ и на званичном сајту града www.vranje.org.rs.
Рок за подношење пријава је 30 дана од дана објављивања конкурса у   листу „Српски телграф“ и на званичном сајту града.
Пријаве на конкурс, уз пратећу документацију, у 3 (три) примерка, подносе се на адресу:
	Град Врање
	Градско веће – са назнаком Пријава на конкурс за финансирање и суфинансирање пројеката из области културе за 2018. године.
	Краља Милана 1, 17500 Врање.
Пријавни формулар се може преузети са званичног сајта града www.vranje.org.rs, као и сви остали обрасци. Нетачно и непотпуно попуњене, као и неблаговремено достављене пријаве и пратећа документација неће бити разматрани.
Контакт особа за додатне информације Зорица Јовић, чланица Градског већа.
Контакт телефон: 402-378.




